Държавен вестник, бр. 26, 2011 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  26
19. „Международните режими за експортен 
контрол, организации или договори“ е поня­
тието по чл. 1 (в) от Съвместно действие на 
Съвета 2000/401/ОВППС.
20. „Надеждност“ на лицата за извършване 
на дейностите по този закон е налице, когато:
а) са съгласували с органите по сигурност­
та списък на физическите лица, които пряко 
участват в дейности с продукти, свързани с 
отбраната по този закон;
б) управител, член на управителен и кон­
тролен орган или физическо лице по буква 
„а“ не е осъдено с влязъл в сила съдебен акт 
за престъпление от общ характер;
в) не са налице данни, че управител или 
член на управителен или контролен орган, 
или физическото лице, което пряко участва в 
осъществяването на дейностите по този закон, 
представлява заплаха за националната сигур­
ност, икономическите и външнополитическите 
интереси на Република България, укрепването 
на международния мир и сигурност и изпъл­
нението на международните задължения на 
Република България.
21. „Икономическа стабилност“ на търго­
веца за извършване на дейностите по този 
закон е налице, когато:
а) не е обявен в несъстоятелност или не 
е в открито производство за обявяване в не­
състоятелност;
б) не е вписано прекратяване на дейността 
и обявяване в ликвидация;
в) няма ликвидни и изискуеми публични 
задължения или те са разсрочени, отсрочени 
или обезпечени;
г) няма ликвидни и изискуеми задължения 
към физически или юридически лица, кога­
то задължението е признато пред органа по 
принудително изпълнение.
22. „Повторно“ е нарушението, което е 
извършено в едногодишен срок от влизането 
в сила на наказателното постановление, с 
което е наложено наказание за същия вид 
нарушение.
23. „Системно нарушение“ е извършване 
на три или повече нарушения от един и същи 
вид в продължение на двегодишен период, за 
които на лицата са наложени административ­
ни наказания с влезли в сила наказателни 
постановления.
§ 3. С този закон се въвеждат разпоред­
бите на Директива 2009/43/ЕО на Евро­
пейския парламент и на Съвета от 6 май 
2009 г. за опростяване на реда и условията 
за трансфер на продукти, свързани с от­
браната, вътре в Общността (ОВ, L 146/1 
от 10 юни 2009 г.).
§ 4. Разпоредбите на този закон по отно­
шение на продуктите, свързани с отбраната, 
които се прилагат за държавите – членки на 
Европейския съюз, се прилагат и за държави­
те – страни по Споразумението за Европей­
ското икономическо пространство.
§ 5. Образците на документите по този закон 
се утвърждават със заповед на министъра на 
икономиката, енергетиката и туризма.
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 6. Законът за експортния контрол на 
оръжия и изделия и технологии с двойна 
употреба (обн., ДВ, бр. 11 от 2007 г.; изм., 
бр. 109 от 2007 г., бр. 36 от 2008 г., бр. 82 от 
2009 г. и бр. 13 от 2010 г.) се отменя.
§ 7. (1) Издадените лицензи за извършване 
на износ, внос и трансфер на оръжия или за 
транспортиране на оръжие запазват дейст­
вието си до изтичането на срока, за който 
са издадени. 
(2) Издадените удостоверения за регис­
трация за брокерска дейност с оръжия и 
удостоверенията за регистрация за брокерска 
дейност с изделия с двойна употреба запаз­
ват действието си до изтичането на срока, за 
който са издадени.
(3) Издадените удостоверения за регистра­
ция за износ и трансфер на изделия и техноло­
гии с двойна употреба запазват действието си 
до изтичането на срока, за който са издадени. 
(4) Издадените разрешения за участие в 
изложения, износ, внос, транзит и трансфер 
на оръжия и за брокерска сделка с оръжия 
и разрешения за износ, трансфер, транзит и 
брокерска сделка на изделия и технологии с 
двойна употреба и удостоверенията за внос 
на изделия с двойна употреба запазват дейст­
вието си до изтичането на срока, за който са 
издадени.
§ 8. Висящите производства по издаване 
на лицензи, удостоверения за регистрация, 
разрешения, удостоверения за внос или про­
дължаване срока на валидност на издадени 
разрешения или удостоверения за внос до 
влизането в сила на закона се довършват по 
досегашния ред.
§ 9. Министерският съвет приема правил­
ник за прилагане на закона в срок три месеца 
от обнародването му в „Държавен вестник“.
§ 10. В Закона за безопасно използване на 
ядрената енергия (обн., ДВ, бр. 63 от 2002 г.; 
изм., бр. 120 от 2002 г., бр. 70 от 2004 г., бр. 76, 
88 и 105 от 2005 г., бр. 30 от 2006 г., бр. 11 и 
109 от 2007 г., бр. 36 и 67 от 2008 г., бр. 42 и 
74 от 2009 г. и бр. 80, 87, 88 и 97 от 2010 г.) в 
чл. 15, ал. 4, т. 13, чл. 57, т. 6, чл. 124, т. 4 и 
чл. 125, ал. 2 думите „Закона за експортния 
контрол на оръжия и изделия и технологии 
с двойна употреба“ се заменят със „Закона 
за експортния контрол на продукти, свърза­
ни с отбраната, и на изделия и технологии с 
двойна употреба“.
§ 11. В Закона за забрана на химическото 
оръжие и за контрол на токсичните хими­
чески вещества и техните прекурсори (обн.,